b'\n_START_ARTICLE_\nAaB Fodbold\n_START_SECTION_\nHistorie\n_START_PARAGRAPH_\nAaBs historie begynte i 1885, og er dermed den nest eldste klubben etter AGF av de beste klubbene i Danmark. Klubben er ogs\xc3\xa5, sammen med Br\xc3\xb8ndby IF, den eneste klubben som har spilt samtlige sesonger i SAS-ligaen._NEWLINE_Klubbens sportslige h\xc3\xb8ydepunkter er danmarksmesterskaperne i 1995, 1999 og 2008. I 1995 ble klubben samtidig den f\xc3\xb8rste danske deltager i Champions League, hvor det blant annet ble 2-1 seier over Panathinaikos. AaB ble egentlig sl\xc3\xa5tt ut i kvalikken av Dynamo Kiev, men det ukrainske laget ble ekskludert etter en bestikkelsessak. Ogs\xc3\xa5 etter klubbens tredje mesterskap i 2008, kvalifiserte AaB seg til den prestisjefylte turneringen, da man i to kvalifikasjonsrunder lyktes med \xc3\xa5 sl\xc3\xa5 ut FK Modrica fra Bosnia-Hercegovina og FBK Kaunas fra Litauen. AaB spilte seg ogs\xc3\xa5 til UEFA-cupenens gruppespill 2007-2008, da de slo Sampdoria, og ble det f\xc3\xb8rste danske laget som slo ut et italiensk lag ut av en europeisk turnering._NEWLINE_AaB ble danske seriemestre i 2008 og kvalifiserte seg deretter til Mesterligaen 2008/2009. Her fikk laget en 3.-plass i gruppespillet, og gikk videre til UEFA-cupen, hvor klubben m\xc3\xb8tte Deportivo La Coru\xc3\xb1a i 1/16-finalene. AaB vant 6-1 sammenlagt, og m\xc3\xb8tte Manchester City i 1/8-finalene. AaB tapte 2-0 p\xc3\xa5 bortebane i Manchester, men vant 2-0 p\xc3\xa5 hjemmebane i Aalborg. Etter straffesparkkonkurranse gikk Manchester City videre, og Aalborg BK var ferdig i Europa for 2008/2009-sesongen._NEWLINE_AaB spilte Europaligaen i 2009/2010-sesongen.'